 ఒక క్షణం నిశ్శబ్దం తరువాత అవంతి కంఠం వినిపించింది "- అయ్యారు."

 జయదేవ్ నవనాడులూ కృంగిపోయినట్టయింది. అంత తేలిగ్గా పోయిందనుకున్నాడు కాని మొదట్లోనే వున్నాడు. 

 వెంకట్ నిజమైన సైక్రియాటిస్టేననీ అతడికి పిళ్ళైకీ సంబంధం లేదనే అనిపిస్తూంది. అయితే మరి పిళ్ళై దగ్గిర ఇతడి ఫోన్ నంబర్ ఎందుకుంది?

 ఈ లోపులో దార్కా కదలటం చూసి జయదేవ్ తలెత్తాడు బయటికి వెళదామన్నట్టు దార్కా సైగచేశాడు. ఇద్దరూ బయట వరండాలో కి వచ్చారు. దార్కా కొద్దిగా తటపటాయించి "చిన్న సలహా - మీకు నచ్చితేనే" అన్నాడు.

 "ఏమిటి?"

 "ఈ వెంకట్ ఏం చేసేడో తులసినే అడుగుతే"

 జయదేవ్ కి మొదట అర్ధంకాలేదు. నెమ్మదిగా అర్ధమయీ అవగానే ఆనందంతో విజిల్ వేయబోయేడు. ఆ ఆలోచన వచ్చినందుకు దార్కాని ప్రశంసాపూర్వకంగా చూసేడు....... నిజమే.

 వెంకటే పిళ్ళై తాలూకు మనిషిగానీ అయివుంటే, అది తులసిగానీ, శారదగానీ వెంటనే చెప్పేస్తారు. ఎలాటి ట్రీట్ మెంట్ ఇఛ్చాడో, ఏ విధంగా ప్రవర్తించాడో.

 దార్కాతో "పద ఎదురింటికి వెళదాం" అని లోపలికి తొంగిచూసి, "సారీ డాక్టర్! మేము వచ్చేవరకూ మీరు ఇంట్లో బందీలుగా వుండక తప్పదు" తలుపు గొళ్ళెం పెట్టాడు. 

 దార్కా కదల్లేదు "ఎందుకు బయట గొళ్ళెం" అని అడిగేడు.

 జయదేవ్ "మనం వెళ్ళగానే వెంకట్ పారిపోయి పిళ్ళైకి విషయం చెప్పకుండా" అన్నాడు. 

 దార్కా నవ్వి, "ఆ విషయం ఇంట్లోంచి ఫోన్ లోనే చెప్పొచ్చుగా" అన్నాడు. జయదేవ్ నాలిక్కర్చుకుని లోపలికి తిరిగి వెళ్ళి ఫోన్ కనెక్షన్ కేసి వచ్చాడు. ఇద్దరూ ఎదురింటివైపు నడుస్తూంటే జయదేవ్ అడిగేడు. 

 "నీకిన్ని విషయాలు ఎలా తెలిసేయ్? అసలు నువ్వెవరు? ఏం చదువుకున్నావు?"

 దార్కా జవాబు చెప్పలేదు. అతడికి ఆచార్యులవారు జ్ఞాపకం వచ్చారు. అతడు మౌనంగా వుండటం చూసి జయదేవ్ కూడా ఆ ప్రశ్న రెట్టించలేదు.

 ఇద్దరూ ఎదురింటికి వెళ్లేసరికి అక్కడ పరిస్థితి అద్వాన్నంగా వుంది. తులసి చిన్న పిల్లలా బిగ్గరగా ఏడుస్తూంది. శారద కళ్ళనిండా నీళ్ళతో ఆమెని సముదాయిస్తుంది. ఇంట్లో వస్తువులన్నీ ఎవరో విసిరేసి నట్టుగా చెల్లాచెదురుగా పడివున్నాయి. 

 "ఏం కావాలట?" జయదేవ్ అడిగేడు. మూడో మనిషి కనబడే సరికి అప్పటివరకూ వున్న బింకం సడలిపోయి, స్త్రీ సహజమైన దుఃఖం ముంచుకురాగా "తనకి గౌను కావాల్ట జయదేవ్ బాబూ" అంది రుద్దంగా.

 "పేషెంట్ ని ఇరిటేట్ చేయటం మంచిదికాదు. గౌను యిచ్చెయ్యకపోయారా"

 "గౌను లేదు"

 "నైటు గౌను"

 "అది కాదు. చిన్నపిల్లలేసుకొనేది కావాల్ట. పదకొండేళ్ళ పాపట తను. ఆ గౌను వేసుకుని స్కూల్ కి వెళుతుందట." దుఃఖం తో గొంతు పూడుకుపోగా శారద అంది.

 ఆ గదిలో సూదిపడితే వినిపించేటంత నిశ్శబ్దం వ్యాపించింది .శారద దార్కా వైపు చూసింది. అతణ్ని జయదేవ్ తో పాటు చూసి ఆమెకి ఆశ్చర్యం వేసింది. అయితే కూతురి తాలూకు ఆవేదన దాన్ని మింగేసింది.

 జయదేవ్ ని చూసి తులసి ఏమనుకుందో ఏమో తన గదిలోకి వెళ్ళిపోయింది. జయదేవ్ శారదని అడిగేడు.

 "శారదగారూ - తులసి ఇలా ప్రవర్తించటానికి కారణం మానవాతీత శక్తి ఏదీకాదని, దీనికంతటికీ వెనక ఏదో బలమైన కారణం వుందనీ నమ్ముతున్నాను. నా వూహ నిజమే అయితే, దానిక్కారణం వెంకట్ అని నా అభిప్రాయం."

 "కాదు" వెంటనే అన్నది శారద.

 "అంక నిశ్చయంగా ఎలా చెప్పగలరు?"

 ఆ ప్రశ్నకి ఆమెకి వెంటనే సమాధానం దొరకలేదు. ఏం చెబ్తుంది?...... పదేళ్ళు చిన్నదానివైతే కూతురినీ, పదేళ్ళు పెద్దదయితే చెల్లెలివీ అయేదానివమ్మా.....అన్న మాటలా - ఊహూ..... కావు - అంతకన్నా బాగా నటించగలరు చాలామంది! అదికాదు, ఏదో వుంది! అవును........మనసు!! తన మనసు చెబ్తూంది....... డాక్టర్ వెంకట్ అటువంటి వాడు కాడని!!!

 ఆమె ఓ నిర్ణయానికి వచ్చినట్లు "డాక్టర్ వెంకట్ అటువంటి వారు కాదు. ఆయన ట్రీట్ మెంట్ పట్ల నాకు నమ్మకం వుంది. కానీ ఎలా అంటే నేను సమాధానం చెప్పలేను ప్రొఫెసర్" అంది నిశ్చలంగా.

 ఆమె కంఠంలో స్థిరత్వానికి జయదేవ్ ఎదురు చెప్పలేకపోయేడు.

 అంతా చూస్తున్న దార్కా ఆలోచనలు ఇంకోలా వున్నాయి. అతడు తులసిని చూసి కదిలిపోయేడు. చాలా కొద్దిరోజుల్లో ఎంత మార్పు? రెండ్రోజులు క్రితం లేచిన కాష్మోరా ప్రభావం ఆ అమ్మాయి శరీరం మీద ఎంతలా వుందో ఆ మంత్రగాడి కళ్ళకు స్పష్టంగా కనిపిస్తూంది. ఎలాటి అమ్మాయి ఎలా మారిపోయింది ? అదే దృశ్యం? సిద్దేశ్వరి ఆలయము బ్రద్దలుకొట్టి తన చెయ్యి పట్టుకొని "పద" అంటూ తూనీగలా పరుగెత్తటం! అలాంటి హుషారయిన తులసి ఇప్పుడు పిచ్చిలో గోళ్ళతో మొహం రక్కుకుంది. జుట్టుకు తైలసంస్కారం లేదు. చూపుల్లోని - నిస్తేజత, నవ్వు నిర్జీవం, అస్థిపంజరంలా మారిపోయింది.
 oka kshanam nissabdam taruvaata avanti kantham vinipinchindi "- ayyaru."

 jayadev navanaaduluu krungipoyinattayindi. anta teliggaa poyindanukunnadu kaani modatlone vunnadu. 

 venkat nijamaina cycreatistanenani atadiki pillaikee sambandham ledane anipistuundi. ayithe mari pillai daggira itadi fon nambar endukundi?

 ee lopulo darka kadalatam chusi jayadev talettaadu bayatiki veladaamannattu darka saigachesadu. iddaruu bayata varandaalo ki vachaaru. darka koddigaa tatapataayinchi "chinna salaha - meeku nachitene" annadu.

 "emiti?"

 "ee venkat yem chesedo tulasine adugute"

 jayadev ki modata ardhamkaaledu. nemmadigaa ardhamayee avagaane aanandamtho vijil veyaboyedu. aa aalochana vachinanduku darkani prasamsaapuurvakamgaa chusedu....... nijame.

 venkate pillai taaluuku manishigaanii aivunte, adhi tulasigaanii, saaradagaanii ventane cheppestaaru. elati treate ment ichado, e vidhamgaa pravartinchaado.

 daarkaato "pada edurintiki veladaam" ani lopaliki tongichusi, "saarii dactor! memu vachevarakuu meeru intlo bandeelugaa vundaka tappadu" talupu gollem pettaadu. 

 darka kadalledu "enduku bayata gollem" ani adigedu.

 jayadev "manam vellagaane venkat paaripoyi pillaiki vishayam cheppakunda" annadu. 

 darka navvi, "aa vishayam intlonchi fon lone cheppochugaa" annadu. jayadev naalikkarchukuni lopaliki tirigi velli fon connection kesi vachaadu. iddaruu edurintivaipu nadustunte jayadev adigedu. 

 "neekinni vishayaalu ela telisey? asalu nuvvevaru? yem chaduvukunnavu?"

 darka jawabu cheppaledu. atadiki aachaaryulavaaru ghnaapakam vachaaru. atadu mounamgaa vundatam chusi jayadev kuudaa aa prasna rettinchaledu.

 iddaruu edurintiki vellesariki akkada paristhiti advaannamgaa vundi. tulasi chinna pillala biggaragaa edustundi. saarada kallaninda neellatho aameni samudaayistundi. intlo vastuvulannii evaro visiresi nattugaa chellaachedurugaa padivunnaayi. 

 "yem kavalata?" jayadev adigedu. moodo manishi kanabade sariki appativarakuu vunna binkam sadalipoyi, stree sahajamaina dukkham munchukuraagaa "tanaki gaunu kavalta jayadev baaboo" andi ruddamgaa.

 "patint ni iritate cheyatam manchidikaadu. gaunu yicheyyakapoyaaraa"

 "gaunu ledu"

 "naitu gaunu"

 "adhi kaadu. chinnapillalesukoneda kavalta. padakondella papata tanu. aa gaunu vesukuni scool ki velutundata." dukkham thoo gontu poodukupogaa saarada andi.

 aa gadilo suudipadithee vinipinchetanta nissabdam vyaapinchindi .saarada darka vaipu chusindi. atanni jayadev thoo paatu chusi aameki aascharyam vesindi. ayithe koothuri taaluuku aavedana daanni mingesindi.

 jayadev ni chusi tulasi emanukundo emo tana gadiloki vellipoyindi. jayadev saaradani adigedu.

 "saaradagaaruu - tulasi ilaa pravartinchataaniki kaaranam maanavaatiita sakti edikadani, deenikantatikii venaka edho balamaina kaaranam vundanee nammutunnaanu. naa vuha nijame ayithe, daanikkaaranam venkat ani naa abhiprayam."

 "kaadu" ventane annadi saarada.

 "anka nischayamgaa ela cheppagalaru?"

 aa prasnaki aameki ventane samadhanam dorakaledu. yem chebtundi?...... padellu chinnadaanivaite koothurinee, padellu peddadayithe chellelivi ayedanivamma.....anna matala - oohoo..... kaavu - antakanna baga natinchagalaru chaalaamandi! adikaadu, edho vundi! avunu........manasu!! tana manasu chebtundi....... dactor venkat atuvanti vaadu kaadani!!!

 aame oo nirnayaaniki vachinatlu "dactor venkat atuvanti vaaru kaadu. aayana treate ment patla naaku nammakam vundi. cony ela ante nenu samadhanam cheppalenu professor" andi nischalamgaa.

 aame kanthamlo sthirathvaaniki jayadev eduru cheppalekapoyedu.

 antaa chustunna darka aalochanalu inkola vunnayi. atadu tulasini chusi kadilipoyedu. chala koddirojullo entha maarpu? rendrojulu kritam lechina kashmora prabhaavam aa ammai sareeram meeda entalaa vundo aa mantragadi kallaku spashtamgaa kanipistuundi. elati ammai ela maaripoyindi ? adhe drushyam? siddeshwari aalayamu braddalukotti tana cheyyi pattukoni "pada" antuu thooneegalaa parugettatam! alanti husharayina tulasi ippudu pichilo gollatho moham rakkukundi. juttuku tailasamskaaram ledu. chuupullooni - nistejata, navvu nirjeevam, asthipanjaramla maaripoyindi.